CELEX: 62012TN0378
Language: sk
Date: 2012-08-14 00:00:00
Title: Vec T-378/12: Žaloba podaná 14. augusta 2012 — Capitalizaciones Mercantiles/ÚHVT — Leineweber (X)

24.11.2012   
            
            
               SK
            
            
               Úradný vestník Európskej únie
            
            
               C 366/35
            
         Žaloba podaná 14. augusta 2012 — Capitalizaciones Mercantiles/ÚHVT — Leineweber (X)
   (Vec T-378/12)
   2012/C 366/72
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Capitalizaciones Mercantiles Ltda (Bogota, Kolumbia) (v zastúpení: J. Devaureix a L. Montoya Terán, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Leineweber GmbH & Co. KG (Herford, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               prijal túto žalobu o neplatnosť spolu so všetkými prílohami a príslušnými kópiami,
            
         
               —
            
            
               prijal všetky dôkazy pripojené k spisu,
            
         
               —
            
            
               uznal tvrdenia žalobkyne, ponechávajúc tak bez účinku rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 15. mája 2012 vo veci R 1524/2011-1 o prihláške ochrannej známky Spoločenstva č. 7045818 a následne potvrdil rozhodnutie námietkového oddelenia z 25. mája 2011, ktoré pripustilo zápis (obrazovej) ochrannej známky Spoločenstva „X“ č. 7045818 pre tovary zaradené do triedy 25, a
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „X“ pre tovary zaradené do triedy 25 — prihláška ochrannej známky Spoločenstva č. 7045818.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: obrazová ochranná známky Spoločenstva „X“ č. 4736609 okrem iného pre tovary zaradené do triedy 25.
   
      Rozhodnutie námietkového oddelenia: zamietnutie námietky pre všetky sporné tovary.
   
      Rozhodnutie odvolacieho senátu: zrušenie sporného rozhodnutia a zamietnutie spornej prihlášky pre tovary zaradené do triedy 25.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.